techiaith/cofnodycynulliad_en-cy huggingface dataset:
English: Nitrates are a problem in some parts of Wales. There is no avoiding that, and we have to deal with this because of the negative impact it has on the environment. It is very important to listen; we understand that. The consultation is open until Christmas, but a meeting was held between officials and also representatives of the farming unions and farmers in October to deal with these issues, and it was a very positive meeting. The farmers themselves wanted to ensure that they consider ways of ensuring fewer nitrates go into the water system, and they wanted to collaborate with each other and with the Government to ensure that that was the case.
Welsh: Mae carthffosiaeth 'nitrates' yn broblem mewn rhai rhannau o Gymru. Nid oes osgoi hynny; mae'n rhaid inni ddelio gyda hwn achos yr effaith negyddol mae'n ei gael ar yr amgylchedd. Mae'n bwysig dros ben i wrando; rŷm ni'n deall hynny. Mae'r ymgynghoriad ar agor tan Nadolig, ond fe oedd yna gyfarfod rhwng swyddogion a hefyd cynrychiolwyr o'r undebau a ffermwyr ym mis Hydref i ddelio gyda'r materion hyn, ac roedd y cyfarfod hwnnw'n un positif. Roedd y ffermwyr ei hunain yn moyn sicrhau eu bod nhw'n ystyried ffyrdd i sicrhau bod llai o'r 'nitrates' yn mynd i mewn i'r dŵr ac eisiau gweithio, felly, gyda'i gilydd a gyda'r Llywodraeth er mwyn sicrhau nad yw hynny'n digwydd yn y pen draw.
English: Yes. Despite the £442 million additional capital, the capital budget will still be 21 per cent lower in 2019-20 than in 2009-10.
Welsh: Gwnaf. Er gwaethaf y cyfalaf ychwanegol o £442 miliwn, bydd y gyllideb gyfalaf yn dal yn 21 y cant yn is yn 2019-20 nag yr oedd yn 2009-10.
English: The Welsh Government has done its utmost to protect public services in the face of Tory cuts from Westminster, but continued austerity has inevitably meant that difficult choices have had to be made, and there has been a significant reduction in the budget for the community facilities and activities programme. I know that many community groups in Wales find this an invaluable source of funding and Cwmbran Centre for Young People in my constituency, which does a sterling job, has recently submitted a bid only to find that the future of the programme is in doubt. In the light of the additional capital moneys, will you discuss this with Cabinet colleagues with a view to ensuring that we can try and continue this invaluable lifeline for community groups in Wales?
Welsh: Mae Llywodraeth Cymru wedi gwneud ei gorau glas i amddiffyn gwasanaethau cyhoeddus yn wyneb toriadau'r Torïaid o San Steffan, ond mae cyni cyllidol parhaus wedi golygu'n anochel y bu'n rhaid gwneud dewisiadau anodd, a bu gostyngiad sylweddol i'r gyllideb ar gyfer y rhaglen cyfleusterau a gweithgareddau cymunedol. Gwn fod hon yn ffynhonnell werthfawr o gyllid i lawer o grwpiau cymunedol yng Nghymru a gwnaeth Canolfan Pobl Ifanc Cwmbrân yn fy etholaeth i, sy'n gwneud gwaith ardderchog, gais yn ddiweddar dim ond i ddarganfod bod dyfodol y rhaglen mewn perygl. Yng ngoleuni'r arian cyfalaf ychwanegol, a wnewch chi drafod hyn gyda chydweithwyr yn y Cabinet, gyda'r nod o sicrhau y gallwn ni geisio parhau'r cymorth hynod werthfawr hwn i grwpiau cymunedol yng Nghymru?
English: Can I thank the Member, my colleague, for that question? This is one issue amongst many that we're considering as a Government in terms of how we allocate new moneys. In terms of the community facilities programme, there has not been an evaluation yet - it's still quite early in the life of the programme - but monitoring visits carried out to completed projects indicate that the facilities are well used and sustainable into the future. There are difficult choices as to what we do with future finances, and I think it's probably fair to say that only the very best applications can expect to attract CFP funding in the future and we will see what can be made available during the course of discussions that we have in terms of dealing with any extra resources we get from the UK Government.
Welsh: A gaf i ddiolch i'r Aelod, fy nghyd-Aelod, am y cwestiwn yna? Un pwnc yw hwn ymhlith llawer yr ydym ni'n eu hystyried fel Llywodraeth o ran sut yr ydym ni'n dyrannu arian newydd. O ran y rhaglen cyfleusterau cymunedol, ni fu gwerthusiad hyd yn hyn - mae'n dal i fod yn eithaf cynnar yn oes y rhaglen - ond mae ymweliadau monitro a gynhaliwyd â phrosiectau a gwblhawyd yn dangos bod y cyfleusterau'n cael eu defnyddio'n rheolaidd ac yn gynaliadwy i'r dyfodol. Ceir dewisiadau anodd o ran yr hyn y byddwn ni'n ei wneud gyda chyllid yn y dyfodol, ac rwy'n credu ei bod yn deg i ddweud mai dim ond y ceisiadau gorau un a all ddisgwyl denu cyllid CFP yn y dyfodol a byddwn yn gweld beth y gellir ei roi ar gael yn ystod trafodaethau sydd gennym ni o ran ymdrin ag unrhyw adnoddau ychwanegol y byddwn ni'n eu cael gan Lywodraeth y DU.
English: Yes. We've been working with Wrexham County Borough Council and other local authorities in north-east Wales for some time to help identify and support a sustainable local bus network. We'll continue to work with them and with others, including Bus Users Cymru and Business Wales, to help to create circumstances in which a sustainable bus network can be achieved.
Welsh: Gwnaf. Rydym ni wedi bod yn gweithio gyda Chyngor Bwrdeistref Sirol Wrecsam ac awdurdodau lleol eraill yn y gogledd-ddwyrain ers peth amser i helpu i nodi a chefnogi rhwydwaith bysiau lleol cynaliadwy. Byddwn yn parhau i weithio gyda nhw a gydag eraill, gan gynnwys Bus Users Cymru a Busnes Cymru, er mwyn helpu i greu amgylchiadau lle gellir cyflawni rhwydwaith bysiau cynaliadwy.
English: Well, thank you for your answer. I'm not sure that tells us much more in relation particularly to the services that are now going to be lost in a week or so's time. After the shambles of the GHA Coaches situation over the summer, of course, the last thing we need is more uncertainty about the services over Christmas and the new year period. Now, I understand that a new tendering process is under way, but, apparently, with a new contract start date of 1 April 2017. So, could you tell us whether that means that there'll be no services in the meantime and where that leaves passengers who need the services to get to work, to education, and to access essential services? Surely, the revocation of these licences wouldn't have been a surprise given the history around GHA Coaches, so where were due diligence and financial standing checks when the local authority issued the contract to RJ's of Wem? Surely, this could have been foreseen, and does that not raise the question as to how they got the contract in the first place?
Welsh: Wel, diolch i chi am eich ateb. Nid wyf yn siŵr a yw'n dweud llawer mwy wrthym, yn arbennig am y gwasanaethau a fydd yn cael eu colli mewn wythnos neu ddwy. Yn dilyn y traed moch a waned o sefyllfa GHA Coaches dros yr haf, wrth gwrs, y peth olaf y mae ei angen arnom yw rhagor o ansicrwydd ynghylch y gwasanaethau dros y Nadolig a chyfnod y flwyddyn newydd. Nawr, rwy'n deall bod proses dendro newydd ar y gweill, ond, mae'n debyg, gyda dyddiad cychwyn newydd ar y contract, sef 1 Ebrill 2017. Felly, a wnewch chi ddweud wrthym ba un a yw hynny'n golygu na fydd unrhyw wasanaethau yn y cyfamser, a goblygiadau hyn ar deithwyr sydd angen y gwasanaethau i fynd i'r gwaith, i addysg, ac i gael mynediad at wasanaethau hanfodol? Siawns, na fyddai dirymu'r trwyddedau hyn yn syndod o ystyried hanes GHA Coaches, felly beth ddigwyddodd i wiriadau diwydrwydd dyladwy a'r sefyllfa ariannol pan roddodd yr awdurdod lleol y contract i RJ o Wem? Siawns, y gellid bod wedi rhagweld hyn, ac onid yw hynny'n codi'r cwestiwn ynghylch sut y cawsant y contract yn y lle cyntaf?
English: Yes, the Member will be aware of local controversy that accompanied the announcement of RJ's of Wem's contract with the council. Wrexham County Borough Council went into a contract with RJ's in the knowledge that the directors were formerly overseeing GHA Coaches. Now, the loss of the operating licence means that Wrexham council will be responsible for assessing local circumstances and priorities, including any service that can be provided to those residents who will now be left without a service, potentially, for a period following 19 December, when the revoking of the licence will take effect. I can tell the Member today that I am currently considering offering local authorities in north Wales financial assistance, and I'll be determining that over the coming days to assist with the pressures that not just Wrexham face, but also Flintshire and Denbighshire. I've also decided to provide funding for a dedicated bus resource within the local authorities to ensure that the sustainability of the bus network can be guaranteed.
Welsh: Bydd, bydd yr Aelod yn ymwybodol o ddadlau lleol yn sgil cyhoeddi contract RJ o Wem â'r cyngor. Lluniodd Cyngor Bwrdeistref Sirol Wrecsam gontract ag RJ gan wybod bod y cyfarwyddwyr gynt yn goruchwylio GHA Coaches. Nawr, mae colli'r drwydded weithredu yn golygu y bydd Cyngor Wrecsam yn gyfrifol am asesu amgylchiadau a blaenoriaethau lleol, gan gynnwys unrhyw wasanaeth y gellir ei ddarparu i'r trigolion hynny nad oes gwasanaeth ar gael iddynt, o bosibl, am gyfnod ar ôl 19 Rhagfyr, pan fydd y drwydded yn cael ei dirymu. Gallaf ddweud wrth yr Aelod heddiw fy mod i ar hyn o bryd yn ystyried cynnig cymorth ariannol i awdurdodau lleol yn y gogledd, a byddaf yn penderfynu yn ystod y dyddiau nesaf i helpu gyda'r pwysau sydd nid yn unig yn wynebu Wrecsam, ond hefyd Sir y Fflint a Sir Ddinbych. Rwyf hefyd wedi penderfynu darparu arian ar gyfer adnodd bws pwrpasol yn yr awdurdodau lleol i sicrhau y gellir gwarantu cynaliadwyedd y rhwydwaith bysus.
English: In a statement in October, you told the Assembly that you were 'surprised and saddened by the recent and sudden demise of three local bus companies', including GHA Coaches, providing services on school bus routes across north-east Wales as well as Cheshire and Shropshire. However, you were written to on your appointment in May - seven weeks before GHA Coaches shut - by a range of companies and organisations stating that they would be unable to sustain their services if grants continued to be received late, and that they were in danger of closing down because of the cash-flow problems that this was causing - of course, referring to the bus services support grant, which is also funding community transport schemes. The problem in Flintshire has been compounded by the council's unique proposal to transfer bus services to the community, despite the excellent community transport providers there stating that they're not bus companies and they're not interested in providing community bus work. How, therefore, will you address these issues, not only because of the imminent and current problems, but the bigger problems coming down the road that will impact on community and wider community bus route users in terms of the continuity and advance payment of the bus services support grant, noting that we can't wait for another review in the new year, this money needs to be in their bank accounts before the start of the next financial year?
Welsh: Mewn datganiad ym mis Hydref, dywedasoch wrth y Cynulliad 'rwyf wedi cael fy synnu a fy nhristáu gan dranc diweddar a sydyn dri chwmni bysus lleol', gan gynnwys GHA Coaches, sy'n darparu gwasanaethau ar lwybrau bysiau ysgol ar draws y gogledd-ddwyrain yn ogystal â Swydd Gaer a Swydd Amwythig. Fodd bynnag, ysgrifennwyd atoch adeg eich penodi ym mis Mai - saith wythnos cyn cau GHA Coaches - gan amryw gwmnïau a sefydliadau yn datgan na fyddent yn gallu cynnal eu gwasanaethau pe bai grantiau yn parhau i gael eu derbyn yn hwyr, a'u bod mewn perygl o gau oherwydd y problemau llif arian yr oedd hyn yn eu hachosi - wrth gwrs, gan gyfeirio at y grant cynnal gwasanaethau bws, sydd hefyd yn ariannu cynlluniau trafnidiaeth gymunedol. Mae'r broblem yn Sir y Fflint wedi ei chymhlethu gan gynnig unigryw y cyngor i drosglwyddo gwasanaethau bws i'r gymuned, er gwaethaf y darparwyr cludiant cymunedol rhagorol sydd ar gael yno, gan ddatgan nad ydynt yn gwmnïau bysiau ac nid oes diddordeb ganddynt mewn darparu gwaith bws cymunedol. Sut, felly, byddwch chi'n mynd i'r afael â'r materion hyn, nid yn unig oherwydd y problemau presennol neu sydd ar fin digwydd, ond hefyd y problemau mwy yn y dyfodol a fydd yn effeithio ar ddefnyddwyr llwybr bysiau y gymuned a'r gymuned ehangach o ran parhad a thalu ymlaen llaw y grant cymorth gwasanaethau bysiau, gan nodi na allwn aros am adolygiad arall yn y flwyddyn newydd, mae angen yr arian hwn yn eu cyfrifon banc cyn dechrau'r flwyddyn ariannol nesaf?
English: I think the criticism specifically of Flintshire County Council was politically motivated, if I may say so, because there are other local authorities utilising GHA's services. The fact of the matter is that Flintshire County Council - actually, unlike other local authorities - have retained a service support grant of over £1 million. As a consequence, they have been able to restore services in many parts of Flintshire. That said, I am currently considering additional resource for the local authorities in north-east Wales to be able to overcome what I hope to be short-term difficulties whilst powers that we require over bus services can be gathered, and for change to actually take place. I recognise that the Member has reflected the concerns of bus operators from earlier in the summer, but, actually, those concerns have been around since deregulation, which has been, quite frankly, a disaster. In terms of the support that we offer local authorities, in spite of huge financial cuts to our budget, we have maintained, at £25 million, the level of support for local authorities for several years now. As I've said on a number of occasions, we would hope that local authorities would show a similar degree of commitment to bus services by maintaining the sort of support that Flintshire County Council has done. We will go on working with Bus Users Cymru, and with other organisations, as we lead into the new year and the bus summit that I have decided to host on 23 January in Wrexham.
Welsh: Rwy'n credu bod y feirniadaeth o Gyngor Sir y Fflint yn benodol yn sgil cymhelliant gwleidyddol, os caf ddweud hynny, oherwydd bod awdurdodau lleol eraill yn defnyddio gwasanaethau GHA. Y ffaith amdani yw bod Cyngor Sir y Fflint - mewn gwirionedd, yn wahanol i awdurdodau lleol eraill - wedi cadw grant cynnal gwasanaeth o fwy nag £1 miliwn. O ganlyniad i hyn, maent wedi gallu adfer gwasanaethau mewn sawl rhan o Sir y Fflint. A dweud hynny, ar hyn o bryd rwy'n ystyried adnoddau ychwanegol i awdurdodau lleol y gogledd-ddwyrain allu goresgyn yr hyn yr wyf yn gobeithio eu bod yn anawsterau tymor byr, a gallu casglu'r pwerau sydd eu hangen arnom dros wasanaethau bws, ac i newid ddigwydd mewn gwirionedd. Rwy'n cydnabod bod yr Aelod wedi adlewyrchu pryderon gweithredwyr bysiau a fynegwyd yn gynharach yn yr haf, ond, mewn gwirionedd, bu'r pryderon hynny yn bodoli ers dadreoleiddio, a fu, a dweud yn blaen, yn drychinebus. O ran y cymorth yr ydym yn ei gynnig i awdurdodau lleol, er gwaethaf y toriadau ariannol enfawr i'n cyllideb, rydym ni wedi cynnal, ar £25 miliwn, lefel y gefnogaeth i awdurdodau lleol am sawl blwyddyn bellach. Fel yr wyf wedi'i ddweud ar sawl achlysur, byddem yn gobeithio y byddai awdurdodau lleol yn dangos lefel debyg o ymrwymiad i wasanaethau bysiau drwy gynnal y math o gymorth y mae Cyngor Sir y Fflint wedi ei wneud. Byddwn yn parhau i weithio gyda Bus Users Cymru, a gyda sefydliadau eraill, wrth i ni ddechrau'r flwyddyn newydd a'r uwchgynhadledd fysiau yr wyf wedi penderfynu ei chynnal ar 23 Ionawr yn Wrecsam.
English: I now call on Mark Isherwood to ask the second urgent question.
Welsh: Rydw i'n galw nawr ar Mark Isherwood i ofyn yr ail gwestiwn brys.
English: I haven't actually got the wording, but will the Cabinet Secretary make a statement in relation to the announcement of a GP closure in Wrexham?
Welsh: Nid yw'r geiriad gennyf mewn gwirionedd, ond a fydd Ysgrifennydd y Cabinet yn gwneud datganiad ar y cyhoeddiad y bydd meddygfa deulu yn cau yn Wrecsam?
English: The Ruabon surgery has given notice to the health board that it will terminate its contract on 31 March 2017. The health board, which is responsible for the provision of healthcare services, has written to patients to assure them that the surgery will not be closing, and services will continue.
Welsh: Mae meddygfa Rhiwabon wedi rhoi rhybudd i'r bwrdd iechyd y bydd yn terfynu ei chontract ar 31 Mawrth 2017. Mae'r bwrdd iechyd sy'n gyfrifol am ddarparu gwasanaethau gofal iechyd wedi ysgrifennu at gleifion i'w sicrhau na fydd y feddygfa yn cau, ac y bydd gwasanaethau yn parhau.
English: The Member may ask a supplementary in a moment. If a question is urgent, it should be asked in an urgent way, and I expect Members to be ready to ask urgent questions next time. But ask your supplementary.
Welsh: Caiff yr Aelod ofyn cwestiwn atodol mewn munud. Os yw cwestiwn yn un brys, dylid ei ofyn mewn modd brys, ac rwy'n disgwyl i Aelodau fod yn barod i ofyn cwestiynau brys y tro nesaf. Ond gofynnwch eich cwestiwn atodol.
English: I note that patients have been contacted to put their minds at ease that the practice is not at risk of closure. But people are very, very uneasy, the length and breadth of Wales, as surgery after surgery hands back the keys or have their contracts ended. As in Ruabon, what we see in many other places is a failure to be able to recruit the adequate number of GPs to keep a practice going, and that's why we need to face up to the crisis in training and recruitment and retention of doctors in primary care with much more urgency than is certainly currently the case. I'm not suggesting the Government is doing nothing about it, but it's this urgency that we need to see much more evidence of. What we're seeing in Ruabon now is happening all too frequently in Betsi Cadwaladr. Previously, your Government has hinted that bringing GP services in-house isn't a problem. You're cool about that. This hasn't been regarded as something that should be of huge concern. Some might see this as a sign that you'd be more than happy to get rid of the independent contractor model anyway. So, perhaps you're not doing enough to help surgeries recruit until they can go in-house. I'll leave you to comment on that. But, will you commission independent research examining what the impact on patients is when this happens? Because they are the most important ones in all this.
Welsh: Nodaf y cysylltwyd â chleifion i roi tawelwch meddwl iddynt nad yw'r practis hwn mewn perygl o gau. Ond mae pobl yn anesmwyth iawn, ar hyd a lled Cymru, wrth i un feddygfa ar ôl y llall gau ei drysau neu ddirwyn ei chontract i ben. Fel yn Rhiwabon, yr hyn a welwn mewn llawer o fannau eraill yw methiant i allu recriwtio'r nifer digonol o feddygon teulu i gadw'r practis ar agor, a dyna pam mae angen i ni weithredu ar yr argyfwng o ran hyfforddi a recriwtio a chadw meddygon mewn gofal sylfaenol â llawer mwy o frys nag sydd i'w weld yn sicr ar hyn o bryd. Nid wyf yn awgrymu nad yw Llywodraeth yn gwneud dim am y peth, ond y brys hwn y mae angen i ni weld llawer mwy o dystiolaeth ohono. Mae'r hyn yr ydym yn ei weld yn Rhiwabon yn digwydd lawer yn rhy aml bellach yn Betsi Cadwaladr. Yn flaenorol, mae eich Llywodraeth wedi awgrymu nad yw dod â gwasanaethau meddygon teulu yn fewnol yn broblem. Rydych yn hapus â hynny. Nid yw hyn wedi ei ystyried yn rhywbeth a ddylai fod o bryder mawr. Gallai rhai ystyried hyn yn arwydd y byddech yn fwy na bodlon gael gwared ar y model contractwyr annibynnol beth bynnag. Felly, efallai nad ydych yn gwneud digon i helpu meddygfeydd recriwtio nes iddynt allu mynd yn fewnol. Fe'ch gadawaf i roi sylwadau ar hynny. Ond, a wnewch chi gomisiynu ymchwil annibynnol sy'n edrych ar yr effaith ar gleifion pan fydd hyn yn digwydd? Oherwydd nhw yw'r rhai pwysicaf yn hyn i gyd.
English: I have no changes to report to this week's business and business for the next three weeks is as shown on the business statement and announcement, found among the meeting papers available to Members electronically.
Welsh: Nid oes gennyf unrhyw newidiadau i'w hadrodd i fusnes yr wythnos hon ac mae'r busnes ar gyfer y tair wythnos nesaf fel y dangosir ar y datganiad a chyhoeddiad busnes y gellir dod o hyd iddynt ymhlith papurau'r cyfarfod sydd ar gael i'r Aelodau yn electronig.
English: Thank you, Andrew R.T. Davies, for your questions. The Cabinet Secretary for Economy and Infrastructure has met Ford's senior manager in Europe, and is fully engaged in securing the engine plants in Bridgend. On your second point, as you are well aware, there has been a consultation in terms of the business rates and the transitional relief. Of course, we note your comments. The First Minister has responded, as, indeed, has the Cabinet Secretary for Finance and Local Government, and will be taking note of the consultation responses. On your third point, this is a matter of concern, what you have raised today. I just want to, again, make the point, in response to questions to the First Minister, that it is this new clinical response model that has resulted in the Welsh ambulance service leading the way, as was acknowledged nationally, outside of Wales, in terms of media and press and interest, of course, in the way in which we are showing our speed of response for acutely ill patients, which, of course, would include patients with suspected stroke and heart attacks - so, meeting the national target in every month in the first year of the pilot. It is about clinically driven changes, enabling patients to receive the right response, based on their clinical need, and it is encouraging. I hope you would join me in welcoming the fact that other parts of the UK are taking note of our progress, and that the Scottish Ambulance Service have announced they will shortly implement a very similar system.
Welsh: Diolch yn fawr, Andrew R.T. Davies, am eich cwestiynau. Mae Ysgrifennydd y Cabinet dros yr Economi a'r Seilwaith wedi cyfarfod ag uwch-reolwr Ford yn Ewrop, ac mae'n chwarae rhan lawn wrth sicrhau'r ffatrïoedd peiriannau ym Mhen-y-bont ar Ogwr. Ynglŷn â'ch ail bwynt, fel y gwyddoch chi'n iawn, bu ymgynghoriad o ran yr ardrethi busnes a'r rhyddhad trosiannol. Wrth gwrs, rydym yn nodi eich sylwadau. Mae'r Prif Weinidog wedi ymateb, fel, yn wir, y mae Ysgrifennydd y Cabinet dros Gyllid a Llywodraeth Leol, a bydd yn cymryd sylw o'r ymatebion i'r ymgynghoriad. Mewn cysylltiad â'ch trydydd pwynt, mae hyn yn fater o bryder, yr hyn yr ydych chi wedi'i godi heddiw. Rwyf ond eisiau, eto, nodi'r pwynt, mewn ymateb i gwestiynau ar gyfer y Prif Weinidog, mai'r model ymateb clinigol newydd hwn sydd wedi golygu bod gwasanaeth ambiwlans Cymru yn arwain y ffordd, fel y cydnabuwyd yn genedlaethol, y tu allan i Gymru, o ran y cyfryngau, y wasg ac o ran diddordeb, wrth gwrs, yn y ffordd yr ydym ni'n dangos pa mor gyflym yr ydym ni'n ymateb i gleifion sy'n ddifrifol wael, a fyddai, wrth gwrs, yn cynnwys cleifion yr honnir eu bod wedi dioddef strôc a thrawiad ar y galon - gan gyrraedd y targed cenedlaethol bob mis ym mlwyddyn gyntaf y cynllun peilot, felly. Mae'n ymwneud â newidiadau a lywir yn glinigol, gan alluogi cleifion i dderbyn yr ymateb cywir, yn seiliedig ar eu hangen clinigol, ac mae'n galonogol. Rwy'n gobeithio y byddech chi'n ymuno â mi i groesawu'r ffaith bod rhannau eraill o'r DU yn cymryd sylw o'n cynnydd, a bod Gwasanaeth Ambiwlans yr Alban wedi cyhoeddi y byddant yn gweithredu system debyg iawn cyn bo hir.